turjo4nis/wikipedia-bn-dump-20250701 huggingface dataset:
ডিকি রিচার্ডস

উইলিয়াম হেনরি ম্যাথুস ডিকি রিচার্ডস (; জন্ম: ২৬ মার্চ, ১৮৬২ - মৃত্যু: ৪ জানুয়ারি, ১৯০৩) কেপ উপনিবেশের গ্রাহামসটাউন এলাকায় জন্মগ্রহণকারী দক্ষিণ আফ্রিকান আন্তর্জাতিক ক্রিকেটার ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৮৮৯ সালে সংক্ষিপ্ত সময়ের জন্যে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন ডিকি রিচার্ডস।

প্রথম-শ্রেণীর ক্রিকেট 
১৮৮৮-৮৯ মৌসুম থেকে ডিকি রিচার্ডসের প্রথম-শ্রেণীর খেলোয়াড়ী জীবন চলমান ছিল। ওয়েস্টার্ন প্রভিন্সের নির্ভরযোগ্য ব্যাটসম্যানের মর্যাদা পেয়েছেন ডিকি রিচার্ডস। একমাত্র টেস্টে অংশগ্রহণই তার একমাত্র প্রথম-শ্রেণীর ক্রিকেটে অংশগ্রহণ ছিল। দক্ষিণ আফ্রিকায় প্রথম-শ্রেণীর খেলা প্রচলনের পূর্বে ওয়েস্টার্ন প্রভিন্সের সদস্যরূপে বেশ কয়েকটি প্রাদেশিক খেলায় অংশ নিয়েছিলেন।

আন্তর্জাতিক ক্রিকেট 
সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন ডিকি রিচার্ডস। ২৫ মার্চ, ১৮৮৯ তারিখে কেপ টাউনে সফরকারী ইংল্যান্ড দলের বিপক্ষে দক্ষিণ আফ্রিকার ইতিহাসের উদ্বোধনী টেস্টে দলীয় সঙ্গীদের সাথে একযোগে অভিষেক ঘটে তার। এটিই তার একমাত্র টেস্টে অংশগ্রহণ ছিল।

খেলাটি ১৮৮৮-৮৯ মৌসুমে স্যার সি. অব্রে স্মিথের নেতৃত্বাধীন দলের বিপক্ষে দ্বিতীয় খেলার ছিল। ঐ সময়ে দলটি সি. এ. স্মিথ একাদশ হিসেবে পরিচিত ছিল। পরবর্তীকালে এমসিসি দলের পূর্ণাঙ্গ সফরের মর্যাদা লাভ করে। কেপটাউনের নিউল্যান্ডসে অনুষ্ঠিত খেলায় মন্টি বাউডেন সফরকারী দলের নেতৃত্বে ছিলেন। সাত নম্বরে ব্যাটিংয়ে নেমে ০ ও ৪ রান তুলেন। ঐ খেলায় দক্ষিণ আফ্রিকা দলের ইনিংস ৪৭ ও ৪৩ রানে নিজেদেরকে গুটিয়ে ফেললে ইনিংস ও ২০২ রানে পরাভূত হয়। এ খেলাটিই ডিকি রিচার্ডসের একমাত্র প্রথম-শ্রেণীর ক্রিকেট খেলা ছিল।

ব্যক্তিগত জীবন 
৪ জানুয়ারি, ১৯০৩ তারিখে মাত্র ৪০ বছর বয়সে কেপ প্রদেশের ওয়াইনবার্গ এলাকায় ডিকি রিচার্ডসের দেহাবসান ঘটে। রিচার্ডসের দুই ভ্রাতা যোসেফ রিচার্ডস ও আলফ্রেড রিচার্ডস ওয়েস্টার্ন প্রভিন্সের পক্ষে প্রথম-শ্রেণীর ক্রিকেটে অংশ নিয়েছেন। তন্মধ্যে আলফ্রেড রিচার্ডস ১৮৯৫-৯৬ মৌসুমে দক্ষিণ আফ্রিকার পক্ষে একবার টেস্ট খেলায় অংশগ্রহণ করেছেন।

তথ্যসূত্র

আরও দেখুন 
 ডিকি বার্ড
 বার্নার্ড ট্যানক্রেড
 সানফয়েল সিরিজ
 এক টেস্টের বিস্ময়কারী
 ইস্টার্ন প্রভিন্স ক্রিকেট দল
 আন্তর্জাতিক ক্রিকেটে অংশগ্রহণকারী পরিবারের তালিকা
 ১৮৮৮-৮৯ ইংল্যান্ড ক্রিকেট দলের দক্ষিণ আফ্রিকা সফর

বহিঃসংযোগ 
 
 

১৮৬২-এ জন্ম
১৯০৩-এ মৃত্যু
দক্ষিণ আফ্রিকান ক্রিকেটার
দক্ষিণ আফ্রিকার টেস্ট ক্রিকেটার
মেডিটেশন অন ভায়োলেন্স

মেডিটেশন অন ভায়োলেন্স  ১৯৪৮ সালে ১৬ মিলিমিটারে নির্মিত মার্কিন পরীক্ষামূলক নির্বাক সাদাকালো স্বল্পদৈর্ঘ্য চলচ্চিত্র। এটি রচনা, প্রযোজনা এবং পরিচালনা করেছেন মার্কিন আভা-গার্দ এবং পরাবাস্তববাদী চলচ্চিত্র নির্মাতা মায়া ডেরেন। চলচ্চিত্রটি উ-তাঙ্গ চর্চায় আন্দোলন এবং কর্মক্ষমতা দৃশ্যায়িত করে। এটি সহিংসতা এবং সৌন্দর্যের মধ্যে পার্থক্যকেও অস্পষ্ট করে তোলে। যেখানে "চলমান রূপান্তর নীতিকে বিমূর্ত করার চেষ্টা", যা ইতোপূর্বে রিচুয়্যাল ইন ট্রান্সফিগার্ড টাইম (১৯৪৬) চলচ্চিত্রে প্রতীয়মান হতে দেখা যায়। চলচ্চিত্রে এককভাবে অভিনয় করেছেন চাউ-লি চি এবং সঙ্গীত পরিচালনা করেছেন তেইজি ইতো।

অভিনয়ে
 চাউ-লি চি - স্বচরিত্রে

তথ্যসূত্র

বহিঃসংযোগ

১৯৪৮-এর চলচ্চিত্র
১৯৪৮-এর স্বল্পদৈর্ঘ্য চলচ্চিত্র
১৯৪০-এর দশকের আভঁ-গার্দ ও পরীক্ষামূলক চলচ্চিত্র
মার্কিন নির্বাক স্বল্পদৈর্ঘ্য চলচ্চিত্র
মার্কিন নির্বাক চলচ্চিত্র
মার্কিন সাদাকালো চলচ্চিত্র
মায়া ডেরেন পরিচালিত চলচ্চিত্র
মার্কিন আভঁ-গার্দ ও পরীক্ষামূলক চলচ্চিত্র‎
পরীক্ষামূলক চলচ্চিত্র
১৯৪০-এর দশকের মার্কিন চলচ্চিত্র
মাজহারুল হক চৌধুরী

মোহাম্মদ মাজহারুল হক চৌধুরী (জন্ম: ৩ জুলাই ১৯৮০ – মৃত্যু: ৩ এপ্রিল ২০১৩)  একজন বাংলাদেশী ক্রিকেটার। যিনি ২০০২ সালে একদিনের আন্তর্জাতিক ম্যাচ খেলেছিলেন। তিনি জন্মগ্রহণ করেছিলেন নারায়ণগঞ্জে।

তথ্যসূত্র 

নারায়ণগঞ্জ জেলার ব্যক্তি
ঢাকা বিভাগের ক্রিকেটার
বাংলাদেশী ক্রিকেটার
বাংলাদেশের একদিনের আন্তর্জাতিক ক্রিকেটার
২০১৩-এ মৃত্যু
১৯৮০-এ জন্ম
ঢাকা বিভাগ থেকে আগত ক্রিকেটার
২০১৮–১৯ আইসিসি টি২০ বিশ্বকাপ আমেরিকাস বাছাইপর্ব

২০১৮–১৯ আইসিসি টি২০ বিশ্বকাপ আমেরিকাস বাছাইপর্ব একটি ক্রিকেট প্রতিযোগিতা যা ২০২০ আইসিসি টি২০ বিশ্বকাপ মূল প্রতিযোগিতার জন্য বাছাইপর্বের একটি অংশ।

আন্তর্জাতিক ক্রিকেট কাউন্সিল (আইসিসি) কর্তৃক ৬২টি দলকে নিয়ে ১২টি আঞ্চলিক বাছাইপর্ব অনুষ্ঠিত হয়।  ২০১৮ সালেই পাঁচটি অঞ্চলের প্রতিযোগিতায়- আফ্রিকা (৩ গ্রুপ), আমেরিকার (২), এশিয়ার (২), পূর্ব এশিয়া প্রশান্ত মহাসাগরীয় (২) এবং ইউরোপ (৩) গ্রুপের খেলা সম্পন্ন হয়। সেরা ২৫টি দল নিয়ে ২০১৯ সালে শুরু হয় ৫টি অঞ্চলে আঞ্চলিক ফাইনাল, যেখানে সাতটি দল অগ্রসর হবে ২০১৯ আইসিসি টি২০ বিশ্বকাপ বাছাইপর্ব খেলায়, সাথে থাকবে আইসিসি টি২০আই চ্যাম্পিয়নশীপ এর র‍্যাংকিং এ থাকা সর্বনিম্ন ছয়টি দল।

প্রথম উপ-আঞ্চলিক বাছাইপর্বটি অনুষ্ঠিত হয় আর্জেন্টিনায় এবং অন্যটি  মার্কিন যুক্তরাষ্ট্রে। প্রতি গ্রুপের সেরা দুটি দল অগ্রসর হবে আঞ্চলিক ফাইনাল প্রতিযোগিতায় এবং সেখানেই নির্ধারতি হবে ২০১৯ আইসিসি টি২০ বিশ্বকাপ বাছাইপর্বের জন্য আমেরিকার দুটি চূড়ান্ত দলের অন্তর্ভুক্তি। এপ্রিল ২০১৮তে  আন্তর্জাতিক ক্রিকেট কাউন্সিল (আইসিসি) ঘোষণা করে, ১ জানুয়ারি ২০১৯ থেকে সদস্য দেশের মধ্যকার অনুষ্ঠিত সকল টুয়েন্টি২০ খেলা আন্তর্জাতিক খেলার মর্যাদা পাবে। অতপর আঞ্চলিক ফাইনাল এবং বাছাইপর্বের অনুষ্ঠিত সকল খেলা হবে টুয়েন্টি২০ আন্তর্জাতিক (টি২০আই) মর্যাদা সম্পন্ন। 

দক্ষিণাঞ্চলীয় উপ-অঞ্চল গ্রুপ থেকে বারমুডা এবং কেইম্যান দ্বীপপুঞ্জ উভয়েই আঞ্চলিক ফাইনালের যোগ্যতা অর্জন করে। উত্তরাঞ্চলীয় উপ-অঞ্চল গ্রুপ থেকে, কানাডা এবং মার্কিন যুক্তরাষ্ট্র আঞ্চলিক ফাইনালের যোগ্যতা অর্জন করে।

আঞ্চলিক ফাইনাল খেলাগুলো ১৮ থেকে ২৫ আগস্ট বারমুডায় অনুষ্ঠিত হয়। ২২ আগস্ট ২০১৯ পর্যন্ত খেলার ফলাফলে দেখা যায় কানাডা ও বারমুডা টি২০ বিশ্বকাপ বাছাইপর্বে অগ্রসর হয়।

দলসমূহ

দক্ষিণাঞ্চলীয় উপ-অঞ্চল 

দক্ষিণাঞ্চলীয় উপ-আঞ্চলিক গ্রুপের খেলাগুলো ২৬ ফেব্রুয়ারি থেকে ৩ মার্চ ২০১৮ আর্জেন্টিনায় অনুষ্ঠিত হয়।

পয়েন্ট টেবিল 

(H) আয়োজক, (Q) পরবর্তী পর্যায়ের যোগ্যতা অর্জন করেছে।

খেলার সূচী

উত্তরাঞ্চলীয় উপ-অঞ্চল 

উত্তরাঞ্চলীয় উপ-অঞ্চলের খেলাগুলো অনুষ্ঠিত হয় মার্কিন যুক্তরাষ্ট্রে ২০ থেকে ২৬ সেপ্টেম্বর ২০১৮। মুলত, উক্ত উপ-অঞ্চলের খেলাগুলো ১৯ সেপ্টেম্বর শুরু হওয়ার জন্য নির্ধারিত ছিল, কিন্তু হারিকেন ফ্লোরেন্স এর কারণে একদিন পরে শুরু হয়।

পয়েন্ট টেবিল 

(H) আয়োজক, (Q) পরবর্তী পর্যায়ের যোগ্যতা অর্জন করেছে

খেলার সূচী

আঞ্চলিক ফাইনাল 

আঞ্চলিক ফাইনাল খেলাটি বারমুডায় ১৮ থেকে ২৫ আগস্ট ২০১৯ এ অনুষ্ঠিত হচ্ছে, সবগুলো খেলা বারমুডা জাতীয় স্টেডিয়াম এবং হোয়াইহিল ফিল্ডে অনুষ্ঠিত হচ্ছে।  ২১ আগস্ট ২০১৯, বারমুডা ক্রিকেট বোর্ড নিশ্চিত করে যে, বারমুডা জাতীয় স্টেডিয়ামে পিচের অবস্থা ভাল না থাকায় অবশিষ্ট খেলাগুলোর সবগুলো খেলা হোয়াইট হিল ফিল্ডে অনুষ্ঠিত হবে।

পয়েন্ট টেবিল

খেলার সূচী

টীকা

তথ্যসূত্র

বহিঃসংযোগ 

 আন্তর্জাতিক ক্রিকেট কাউন্সিলে আমেরিকাস গ্রুপ

আইসিসি টি২০ বিশ্বকাপ বাছাইপর্ব
২০১৮–১৯ আন্তর্জাতিক ক্রিকেট প্রতিযোগিতা
২০১৯-এ আন্তর্জাতিক ক্রিকেট প্রতিযোগিতা
২০২১ আইসিসি টি২০ বিশ্বকাপ
আইসিসি বিশ্ব টুয়েন্টি২০ বাছাইপর্ব
ট্যাংক

ট্যাংক, যুদ্ধক্ষেত্রের সবথেকে শক্তিশালী একটি যুদ্ধযান। একে যুদ্ধক্ষত্রের রাজা বলা হয়। একটি ট্যাংক মূল বৈশিষ্ট্য হচ্ছে এর সমস্ত শরীর অত্যন্ত পুরু বর্ম দ্বারা আবৃত থাকে। ক্যাটারপিলার ট্র্যাক থাকায় একটি ট্যাংক দুর্গম জায়গাতেও সহজেই চলতে পারে। এর সব থেকে ভয়ংকর অস্ত্রটি হচ্ছে এর প্রচন্ড ক্ষমতাশালী কামান যা দিয়ে একটি ট্যাংক অনেক দূর পর্যন্ত গোলা ছুঁড়তে পারে বা প্রতিপক্ষের যুদ্ধাযানকে ধ্বংস করতে পারে। কামান ছাড়াও এই যুদ্ধযানে মেশিনগান, স্মোকবম্ব লঞ্চার অথবা ট্যাংক বিধ্বংসী মিসাইল থাকে। কাজের সক্ষমতাভেদে অনেক ধরনের ট্যাংক দেখতে পাওয়া যায়। যেমনঃ- হালকা, মাঝারী, ভারী বা উভচর ট্যাংক।

যুদ্ধযান হিসেবে ট্যাংকের ব্যবহার শতবর্ষ পার করে ফেলেছে। ট্যাংক শব্দটি এসেছে একটি সাংকেতিক নাম হিসেবে। মূলত যে কারখানায় ট্যাংক বানানো হচ্ছিল সেই কারখানার শ্রমিকরা এই নামে ডাকত নির্মীয়মান যন্ত্রটিকে, কারণ । এই যানকে প্রথমে ডাকা হত স্থল জাহাজ বা ক্যাটারপিলার মেশিনগান ধ্বংসকারী যান হিসেবে। পরে এই যুদ্ধযান সম্পর্কিত কমিটিতে এর উদ্দেশ্য গোপন করার জন্য যন্ত্রটিকে "ট্যাংক" নামকরণ করা হয়।

প্রথম বিশ্বযুদ্ধের আগে আগে করে ট্যাংকের ব্যবহার শুরু করে সামরিক বাহিনীগুলো। এক্ষেত্রে অগ্রগামী ভূমিকা পালন করে ফরাসী এবং ইংরেজরা। ১৯১৫ সালে ইংল্যান্ডের লিঙ্কনে অবস্থিত উইলিয়াম ফস্টার এন্ড কোং প্রথম ট্যাংকের প্রোটোটাইপ বানায় যার নাম রাখা হয়েছিল "লিটল উইলি"। এই প্রোটোটাইপ থেকে ১৯১৬ সালে বানানো হল প্রথম যুদ্ধ ট্যাংক ব্রিটিশ মার্ক ১ এবং সেই বছরের সেপ্টেম্বরে সোমের যুদ্ধে প্রথমবারের মতন ট্যাংকের ব্যবহার হল।

দ্বিতীয় বিশ্বযুদ্ধের সময় ট্যাংকের আরো পরিবর্তন আসল। সামরিক বাহিনীতে ট্যাংক ততদিনে অবিচ্ছেদ্য অংশ হিসেবে গড়ে উঠছে। দ্বিতীয় বিশ্বযুদ্ধের আগেই ট্যাংকের ওপর অনেক গবেষণা করা হয়। একই সাথে ট্যাংক ভিত্তিক যৌথ অভিযান তত্ত্ব নিয়েও যথেষ্ট পর্যালোচনা হচ্ছিল।

যুদ্ধযান
ট্যাংক
ধরন অনুযায়ী সাঁজোয়া যুদ্ধ যান
ইংরেজ উদ্ভাবন
কাজী হাসিবুল হক

কাজী হাসিবুল হক (জন্ম: ২৭ অক্টোবর ১৯৮6 খুলনায়) একজন বাংলাদেশী প্রাক্তন প্রথম শ্রেণির ক্রিকেটার। যিনি ২০০১-২০০৫ সাল পর্যন্ত সক্রিয় ছিলেন। তিনি খুলনা বিভাগ, সিলেট বিভাগ এবং বাংলাদেশ জাতীয় অনূর্ধ্ব-১৯ ক্রিকেট দলের হয়ে খেলেন। তিনি ছিলেন ডানহাতি ব্যাটসম্যান এবং উইকেট কিপার।

তথ্যসূত্র 

সিলেট বিভাগের ক্রিকেটার
খুলনা বিভাগের ক্রিকেটার
বাংলাদেশী ক্রিকেটার
জীবিত ব্যক্তি
১৯৮৬-এ জন্ম
উইকেট-রক্ষক
খুলনা থেকে আগত ক্রিকেটার
ব্রুস ফ্রান্সিস

ব্রুস কলিন ফ্রান্সিস (; জন্ম: ১৮ ফেব্রুয়ারি, ১৯৪৮) নিউ সাউথ ওয়েলসের মোসম্যান এলাকায় জন্মগ্রহণকারী প্রথিতযশা ও সাবেক অস্ট্রেলীয় আন্তর্জাতিক ক্রিকেটার। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৯৭২ সালে সংক্ষিপ্ত সময়ের জন্যে অস্ট্রেলিয়ার পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর অস্ট্রেলীয় ক্রিকেটে নিউ সাউথ ওয়েলস ও ইংরেজ কাউন্টি ক্রিকেটে এসেক্স দলের প্রতিনিধিত্ব করেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ডানহাতি মিডিয়াম বোলিংয়ে পারদর্শিতা দেখিয়েছেন ব্রুস ফ্রান্সিস।

প্রথম-শ্রেণীর ক্রিকেট 
রাষ্ট্রবিজ্ঞান বিষয়ে স্নাতক ডিগ্রি লাভ করেন। ১৯৬৮-৬৯ মৌসুম থেকে ১৯৭৩ সাল পর্যন্ত ব্রুস ফ্রান্সিসের প্রথম-শ্রেণীর খেলোয়াড়ী জীবন চলমান ছিল। ব্রুস ফ্রান্সিস আক্রমণধর্মী উদ্বোধনী ব্যাটসম্যান ছিলেন। ফাস্ট বোলারদের বলকে তাদের মাথার উপর দিয়ে পাঠিয়ে রান সংগ্রহের জন্যে সবিশেষ জনপ্রিয়তা লাভ করেন। টেস্ট ক্রিকেটে রক্ষণাত্মক কৌশল অবলম্বনে দূর্বলতা ছিল তার।

১৯৬৮-৬৯ মৌসুম থেকে ১৯৭২-৭৩ মৌসুম পর্যন্ত নিউ সাউথ ওয়েলস, ১৯৭১ থেকে ১৯৭৩ সাল পর্যন্ত এসেক্স দলের পক্ষে খেলেছেন। ১৯৭৩-৭৪ ও ১৯৭৪-৭৫ মৌসুমে ডি.এইচ. রবিন্স একাদশের সদস্যরূপে দক্ষিণ আফ্রিকা গমন করেছিলেন।

১৯৭১-৭২ মৌসুমে অস্ট্রেলিয়ার সদস্যরূপে বহিঃবিশ্ব একাদশের বিপক্ষে তিন টেস্টে অংশ নেন। বৃদ্ধাঙ্গুলিতে আঘাতের পূর্বে খুব কমই সফলতা পান। পরবর্তীকালে ঐ খেলাগুলো থেকে টেস্ট মর্যাদা প্রত্যাহার করে নেয়া হয়েছিল। ১৯৭২ সালে ইংল্যান্ড সফরে অস্ট্রেলিয়া দলের সদস্য করা হলে এসেক্স ক্লাবের সাথে সম্পর্কচ্ছেদ ঘটে।

আন্তর্জাতিক ক্রিকেট 
সমগ্র খেলোয়াড়ী জীবনে তিনটিমাত্র টেস্টে অংশগ্রহণ করেছেন ব্রুস ফ্রান্সিস। ৮ জুন, ১৯৭২ তারিখে ম্যানচেস্টারে স্বাগতিক ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। ১৩ জুলাই, ১৯৭২ তারিখে নটিংহামে একই দলের বিপক্ষে সর্বশেষ টেস্টে অংশ নেন তিনি।

অবসর 
ক্রিকেট খেলা থেকে অবসর গ্রহণের পর ক্যারি প্যাকারের ব্যবস্থাপনায় বিশ্ব সিরিজ ক্রিকেট আয়োজনে সহায়তা করেন। জেমস প্যাকারের ব্যক্তিগত ক্রিকেট কোচের দায়িত্ব পালন করেন এবং পরবর্তীকালে ১৯৮৫-৮৬ ও ১৯৮৬-৮৭ মৌসুমে অস্ট্রেলীয় বিদ্রোহী দলের দক্ষিণ আফ্রিকা গমনে সহায়তা করেন তিনি।

ওয়ার্ল্ড এন্টি-ডোপিং এজেন্সি কর্তৃক এএফএল ক্লাব এসেনডনের ৩৪জন সাবেক ও বর্তমান খেলোয়াড় চিহ্নিতকরণে সহায়তা করেন।

তথ্যসূত্র

আরও দেখুন 
 স্টিভ স্মিথ
 ব্রুস ডুল্যান্ড
 শেফিল্ড শিল্ড
 ভিক্টোরিয়া ক্রিকেট দল
 অস্ট্রেলীয় টেস্ট ক্রিকেটারদের তালিকা

বহিঃসংযোগ

আরও দেখুন 
 Hartman, R. (2006) Ali: The Life of Ali Bacher, Penguin: Johannesburg. .

১৯৪৮-এ জন্ম
জীবিত ব্যক্তি
অস্ট্রেলীয় ক্রিকেটার
অস্ট্রেলিয়ার টেস্ট ক্রিকেটার
ইন্টারন্যাশনাল ক্যাভেলিয়ার্সের ক্রিকেটার
এসেক্সের ক্রিকেটার
নিউ সাউথ ওয়েলসের ক্রিকেটার
সিডনি থেকে আগত ক্রিকেটার
ডি. এইচ. রবিন্স একাদশের ক্রিকেটার
রশিদ হানিফ

রশিদ হানিফ বাংলাদেশের টি-টোয়েন্টি ক্রিকেটার। তিনি সিলেটে জন্মগ্রহণ করেছিলেন এবং ২০১০ মৌসুমে সিলেট বিভাগ ক্রিকেট দলের হয়ে টি-টোয়েন্টিতে আত্মপ্রকাশ করেছিলেন।

তথ্যসূত্র 

জন্মের বছর অনুপস্থিত (জীবিত ব্যক্তি)
জীবিত ব্যক্তি
সিলেট বিভাগের ক্রিকেটার
বাংলাদেশী ক্রিকেটার
দ্য ওকলাহোম্যান (চলচ্চিত্র)

দ্য ওকলাহোমান হচ্ছে ১৯৫৭ সালে মুক্তিপ্রাপ্ত ওয়েস্টার্ন ঘরানার একটি চলচ্চিত্র। চলচ্চিত্রটিতে অভিনয় করেছেন জুয়েল ম্যাকক্রি, বারবারা হালে ও ব্রাড ডেক্সটার। এটি ছিল অভিনেত্রী এস্তার ডেল অভিনীত শেষ চলচ্চিত্র।

কাহিনী সংক্ষেপ

অভিনয় 

 জুয়েল ম্যাকক্রি - জন ব্রাইটন
 বারবারা হালে - আন্নে বার্নেস
 ব্র‍্যাড ডেক্সটার - চেস ডুবিয়ে
 ভার্না ফেল্টন - মিস্ট্রেস ওয়েনব্রুক
 ডগলাস ডিক - ডেল ডুবিয়ে
 মাইকেল পেট - চার্লি
 গ্লোরিয়া ট্যালবট - মারিয়া
 এস্তার ডেল - মিস্ট্রেস ফিটজ্জারাল্ড
 রেয় টিল - জ্যাসন
 স্কটি বেকেট - রাঞ্চ এর মেসেঞ্জার (অস্বীকৃত)

কমিক বুক অভিযোজন 
 ডেল ফোর কালার #৮২০ (জুন ১৯৫৭)

তথ্যসূত্র

বহিঃসংযোগ 
 

১৯৫৭-এর চলচ্চিত্র
মার্কিন চলচ্চিত্র
১৯৫০-এর দশকের ইংরেজি ভাষার চলচ্চিত্র
১৯৫০-এর দশকের মার্কিন চলচ্চিত্র
জটু লাহিড়ী

জটু লাহিড়ী (২৮ এপ্রিল ১৯৩৬ - ১৬ ফেব্রুয়ারি ২০২৩) ছিলেন একজন ভারতীয় রাজনীতিবিদ। তিনি ১৯৯১, ১৯৯৬, ২০০১, ২০১১ ও ২০১৬ সালে পশ্চিমবঙ্গ বিধানসভায় শিবপুর বিধানসভা কেন্দ্রের বিধায়ক হিসেবে নির্বাচিত হয়েছিলেন।

তিনি ২০২৩ সালের ১৬ ফেব্রুয়ারি ৮৬ বছর বয়সে মৃত্যুবরণ করেন।

তথ্যসূত্র 

১৯৩৬-এ জন্ম
পশ্চিমবঙ্গের তৃণমূল কংগ্রেসের রাজনীতিবিদ
পশ্চিমবঙ্গের ভারতীয় জনতা পার্টির রাজনীতিবিদ
পশ্চিমবঙ্গ বিধানসভার সদস্য ১৯৯১-১৯৯৬
পশ্চিমবঙ্গ বিধানসভার সদস্য ১৯৯৬-২০০১
পশ্চিমবঙ্গ বিধানসভার সদস্য ২০০১-২০০৬
পশ্চিমবঙ্গ বিধানসভার সদস্য ২০১১-২০১৬
পশ্চিমবঙ্গ বিধানসভার সদস্য ২০১৬-২০২১
২০২৩-এ মৃত্যু
হাওড়া জেলার ব্যক্তি
পশ্চিমবঙ্গের ভারতীয় জাতীয় কংগ্রেসের রাজনীতিবিদ
এস/২০০৩ জে ১২

হল বৃহস্পতির একটি প্রাকৃতিক উপগ্রহ। এটি সৌরজগতের ক্ষুদ্রতম জ্ঞাত প্রাকৃতিক উপগ্রহগুলির অন্যতম। ২০০৩ সালে স্কট এস. শেপার্ডের নেতৃত্বে হাওয়াই বিশ্ববিদ্যালয়ের জ্যোতির্বিজ্ঞানীদের একটি দল এই উপগ্রহটি আবিষ্কার করেন।

 উপগ্রহটির ব্যাস প্রায় ১ কিলোমিটার (০.৬ মাইল)। এটি গড়ে ১৭,৮৮৩ মেগামিটার দূরত্ব থেকে ৪৮৯.৭২ দিনে ক্রান্তিবৃত্তের সঙ্গে ১৪৩° (বৃহস্পতির বিষুবরেখার সঙ্গে ১৪৩°) নতিতে এবং ০.৪৯২০ উৎকেন্দ্রিকতায় বিপরিতগামী গতিতে বৃহস্পতিকে প্রদক্ষিণ করে চলেছে।

এই উপগ্রহটির বৃহস্পতির বহিঃস্থ অনিয়মিত বিপরিতগামী উপগ্রহগুলির মধ্যে সর্বাপেক্ষা নিকটতম এবং এটি সম্ভবত অ্যানানকি গোষ্ঠীর অন্তর্গত।

২০০৩ সালে আবিষ্কারের পর থেকে এই উপগ্রহটিকে আর দেখা যায়নি। বর্তমানে এটি হারিয়ে গিয়েছে বলে মনে করা হয়।

তথ্যসূত্র 

বৃহস্পতির উপগ্রহ
অ্যানানকি গোষ্ঠী
অনিয়মিত প্রাকৃতিক উপগ্রহ
২০০৩-এ আবিষ্কৃত জ্যোতির্বৈজ্ঞানিক বস্তু
ইম্পেরিয়াল লায়ন্স

ইম্পেরিয়াল লায়ন্স () সেন্ট্রাল গটেং ও নর্থ ওয়েস্ট প্রদেশের বিশেষ প্রাধিকারপ্রাপ্ত পেশাদার ক্রিকেট দল। ব্যবসায়িক সম্প্রচারজনিত চুক্তির কারণে দলটি ইম্পেরিয়াল লায়ন্স নামে পরিচিত।

২০০৩ সালে এতদ্বাঞ্চলের সর্বোচ্চ স্তরের প্রথম-শ্রেণীর ক্রিকেটে অংশগ্রহণকারী এবং দক্ষিণ আফ্রিকা জাতীয় ক্রিকেট দলের প্রধান কেন্দ্রবিন্দু হিসেবে পরিচিত সেন্ট্রাল গটেং লায়ন্স ক্রিকেট দল ও নর্থ ওয়েস্ট ক্রিকেট দল একীভূত হয়ে এ বিশেষ দলটি গঠন করে।

জোহেন্সবার্গের নিউ ওয়ান্ডারার্স স্টেডিয়াম ও পচেফস্ট্রুমের সেনওয়েস পার্ক-এ নিজেদের খেলা আয়োজন করে। সম্মিলিতভাবে গঠিত দলটি প্রথম-শ্রেণীর ক্রিকেট প্রতিযোগিতা ফোর-ডে ফ্র্যাঞ্চাইজ সিরিজ-এ অংশগ্রহণসহ মোমেন্টাম ওয়ান ডে কাপ ও সিএসএ টি২০ চ্যালেঞ্জ সীমিত ওভারের প্রতিযোগিতায় অংশ নেয়। বর্তমানে দলটি ফোর-ডে ফ্রাঞ্চাইস সিরিজ প্রতিযোগিতার শিরোপাধারী দল।

সম্মাননা 
 সানফয়েল সিরিজ (২) - ২০১৪-১৫, ২০১৮-১৯
 মোমেন্টাম ওয়ান ডে কাপ (১) - ; যৌথভাবে (১) - ২০১২-১৩, নাশুয়া কেপ কোবরাসের সাথে যৌথভাবে
 র‍্যাম স্ল্যাম টি২০ চ্যালেঞ্জ (২) - ২০০৬-০৭, ২০১২-১৩, ২০১৮-১৯
 চ্যাম্পিয়ন্স লীগ টুয়েন্টি২০ (০) -  ; রানার্স আপ (১) - ২০১১ - ২০১২

দলীয় সদস্য 
২০১৫-১৬ ও ২০১৬-১৭ মৌসুমে লায়ন্সের সাথে চুক্তিবদ্ধ ও দ্বিতীয় একাদশ দলে প্রতিনিধিত্বকারী খেলোয়াড়দেরকে দেখানো হয়েছে।
 নম্বরের মাধ্যমে খেলোয়াড়ের শার্টের পিছনে দলের নম্বর চিহ্নিত করা হয়েছে।
 গাঢ় হরফে খেলোয়াড়ের আন্তর্জাতিক ক্যাপ লাভ চিহ্নিত করা হয়েছে।

উৎস: ২০১৫-১৬ ও ২০১৬-১৭ মৌসুমে লায়ন্সের সাথে চুক্তিবদ্ধ ও দ্বিতীয় একাদশ দলে প্রতিনিধিত্বকারী খেলোয়াড়দেরকে দেখানো হয়েছে।

তথ্যসূত্র 

 South African Cricket Annual – various editions
 Wisden Cricketers' Almanack – various editions

হাইভেল্ড লায়ন্স
২০০৩-এ প্রতিষ্ঠিত
২০০৩-এ দক্ষিণ আফ্রিকায় প্রতিষ্ঠিত
২০০৩-এ প্রতিষ্ঠিত ক্রিকেট ক্লাব
দক্ষিণ আফ্রিকার প্রথম-শ্রেণীর ক্রিকেট দল
জোহানেসবার্গভিত্তিক ক্রীড়া
নর্থ ওয়েস্টভিত্তিক (দক্ষিণ আফ্রিকান প্রদেশ) ক্রিকেট
গটেংভিত্তিক ক্রিকেট
ম্যাজান্সি সুপার লিগ
বিশ্বনাথ হাওলদার

বিশ্বনাথ হাওলদার (জন্ম ১ ফেব্রুয়ারি ১৯৮৭) একজন বাংলাদেশী প্রথম শ্রেণির ক্রিকেটার। যিনি খুলনা বিভাগের হয়ে খেলেন।

আরো দেখুন 

খুলনা বিভাগের ক্রিকেটারদের তালিকা

তথ্যসূত্র

বহিঃসংযোগ 

 

খুলনা থেকে আগত ক্রিকেটার
খুলনা বিভাগের ক্রিকেটার
ঢাকা মেট্রোপলিশের ক্রিকেটার
বাংলাদেশী ক্রিকেটার
জীবিত ব্যক্তি
১৯৮৭-এ জন্ম
আনিসুল হাকিম

আনিসুল হাকিম (জন্ম: ২৪ সেপ্টেম্বর ১৯৭৫) যিনি আনিস নামেও পরিচিত। প্রথম শ্রেণির ক্রিকেটার। ২০০১/২০০২ থেকে ২০০৩/২০০৪ পর্যন্ত চট্টগ্রাম বিভাগের হয়ে খেলেছেন। ডানহাতি অবিচলিত এই ব্যাটসম্যান তার ২২ টি প্রথম শ্রেণির ম্যাচেই খুলনা বিভাগের বিপক্ষে ১১৮ রান দিয়ে সেরা সেঞ্চুরি করেছিলেন।  তার অফ-ব্রেকের বিরল ছিল। তিনি ১৩ টি লিস্ট এ ওয়ানডে ম্যাচে সিলেট বিভাগের বিপক্ষে ৪৫ রান নিয়েছিলেন।

আরো দেখুন 

 চট্টগ্রাম বিভাগের ক্রিকেটারদের তালিকা

তথ্যসূত্র 

১৯৭৫-এ জন্ম
জীবিত ব্যক্তি
চট্টগ্রাম বিভাগের ক্রিকেটার
বাংলাদেশী ক্রিকেটার
কুমিল্লার ব্যক্তি
চট্টগ্রাম বিভাগ থেকে আগত ক্রিকেটার
২১শ শতাব্দীর বাংলাদেশী পুরুষ ক্রীড়াবিদ
শ্রেষ্ঠ পুরুষ নেপথ্য কণ্ঠশিল্পী বিভাগে স্ক্রিন পুরস্কার

শ্রেষ্ঠ পুরুষ নেপথ্য কণ্ঠশিল্পী বিভাগে স্ক্রিন পুরস্কার হল ভারতীয় বলিউড চলচ্চিত্র শিল্পে শ্রেষ্ঠ পুরুষ নেপথ্য কণ্ঠশিল্পীর জন্য প্রদত্ত বার্ষিক পুরস্কার। ১৯৯৫ সাল থেকে এই পুরস্কার প্রদান করা হচ্ছে। প্রতি বছরের ডিসেম্বর মাসে উক্ত বছরের চলচ্চিত্রের জন্য বা জানুয়ারি মাসে এর পূর্ববর্তী বছরের জন্য এই পুরস্কার ঘোষিত হয়। অরিজিৎ সিং সর্বাধিক চারবার এই বিভাগে পুরস্কার লাভ করেন। অন্যদিকে, সোনু নিগম তিনবার এবং সুখবিন্দর সিং, উদিত নারায়ণ ও রাহাত ফতেহ আলী খান দুইবার করে এই পুরস্কার লাভ করেন। সাম্প্রতিক বিজয়ী সাচেত ট্যান্ডন কবির সিং (২০১৯) চলচ্চিত্রের "বেখেয়ালি" গানের জন্য এই পুরস্কার লাভ করেন।

বিজয়ী ও মনোনীতদের তালিকা

১৯৯০-এর দশক

২০০০-এর দশক

২০১০-এর দশক

একাধিকবার বিজয়ী

আরও দেখুন
 শ্রেষ্ঠ পুরুষ নেপথ্য কণ্ঠশিল্পী বিভাগে জাতীয় চলচ্চিত্র পুরস্কার (ভারত)
 শ্রেষ্ঠ পুরুষ নেপথ্য কণ্ঠশিল্পী বিভাগে ফিল্মফেয়ার পুরস্কার
 শ্রেষ্ঠ পুরুষ নেপথ্য কণ্ঠশিল্পী বিভাগে আইফা পুরস্কার
 শ্রেষ্ঠ পুরুষ নেপথ্য কণ্ঠশিল্পী বিভাগে জি সিনে পুরস্কার
 শ্রেষ্ঠ পুরুষ নেপথ্য কণ্ঠশিল্পী বিভাগে স্টারডাস্ট পুরস্কার

তথ্যসূত্র

বহিঃসংযোগ

 

চলচ্চিত্র
সেরা পুরুষ নেপথ্য কণ্ঠশিল্পী বিভাগে চলচ্চিত্র পুরস্কার
প্রতি বৎসর হালনাগাদ করা দরকার এমন নিবন্ধ
সন্ন্যাসব্রত

অ্যাসেটিসিজম বা বাংলায় সন্ন্যাসব্রত (মূল গ্রীকঃ অ্যাস্কেসিস; অর্থঃ অনুশীলন, প্রশিক্ষণ) হচ্ছে ঐন্দ্রিক ভোগবিলাস থেকে বিরত থেকে আধ্যাত্মিকতা অর্জনের লক্ষ্যে জীবনধারণ করা। সন্ন্যাসীরা জাগতিক জীবনাচার পরিত্যাগ করতে পারে বা সমাজের সাথে যুক্তও থাকতে পারে। কিন্তু মূলত তারা স্থাবর সম্পত্তি ও দৈহিক বাসনা ত্যাগ করে মিতব্যয়ী জীবন ধারণ করে। এবং তারই সাথে উপবাস করার মাধ্যমে ধর্ম বা আধ্যাত্মিক সাধনাতে মগ্ন থেকে জীবনাতিপাত করে থাকে।

ঐতিহাসিকভাবে নানা ধর্মে - যেমন বৌদ্ধ, জৈন, হিন্দু, খ্রিস্টান ও ইহুদিতে সন্ন্যাসব্রতের নিদর্শন পাওয়া যায়। সম্প্রতি মূলধারার ইসলাম ধর্মে আরবি রমযান মাসে সূর্যোদয় থেকে সূর্যাস্ত পর্যন্ত রোযা রাখার মাধ্যমে মুসলিমরাও সন্ন্যাসব্রত পালন করে থাকে। এসময়ে মুসলিমরা পানি-খাদ্যসহ জাগতিক মোহসম্পর্কিত সকল কাজ থেকে বিরত থাকে। রমযান মাসে রোযা রাখাটা সম্পূর্ণভাবে সৃষ্টিকর্তার জন্য এবং তার সাথে বন্ধন তৈরি করার জন্য পালন করা হয়। আর সিয়াম বা রোযা যেহেতু ইসলামের পাঁচটি স্তম্ভের একটি, তাই সকল মুসলমানের জন্য এটা পালন করা বাধ্যতামূলক। সুফি ঐতিহ্য বছরের পর বছর ধরে তীব্রভাবে সন্ন্যাসব্রত অনুসরণ করে আসছে।

এই মতাবলম্বীরা মোক্ষ, পরিত্রাণ ও আধ্যাত্মিকতা লাভের উদ্দেশ্যে যাবতীয় ইহজাগতিক বাসনা থেকে বিরত থাকে। প্রাচীন ধর্মতত্ত্বে সন্ন্যাসব্রতকে এক ধরনের আত্মিক রূপান্তরের মাধ্যম বা যাত্রা হিসেবে দেখা হয় যেখানে সাধারণই যথেষ্ট, শান্তি পুরোপুরি আভ্যন্তরীণ এবং মিতাচারই প্রয়োজনের অধিক। অপরদিকে, জরাথ্রুস্টবাদ, প্রাচীন মিশরীয় ধর্ম, ডায়োনিসিয়ান ধর্মমতের মত বেশ কিছু প্রাচীন ধর্মমতে, এমনকি বামহস্তরীতির মত কিছু আধুনিক ধর্মমতে সন্ন্যাসব্রতকে পুরোপুরি প্রত্যাখ্যান করা হয়েছে এবং বিভিন্ন ধরনের ভোগ-সুখবাদে জোর দেয়া হয়েছে।

তথ্যসূত্র

সন্ন্যাসব্রত
সরল জীবনযাপন
ধর্মীয় পরিভাষা
মধুভাত

মধুভাত একধরনের শীতকালীন মিষ্টান্ন খাবার যা চট্টগ্রামের ঐতিহ্যবাহী খাবারের একটি। মূলত চাল, নারকেল, দুধ এবং চিনির সমন্বয়ে এটি তৈরি করা হয়। মধুভাতের প্রধান বৈশিষ্ট্য হল এই ভাত রাতে রান্না করে, পরদিন সকালে পরিবেশন করা হয় এবং খেতে হয় খালি পেটে। আরেকটি বিশেষত্ব হল এই শর্করা জাতীয় খাবার দীর্ঘক্ষণ ঢেকে রাখার ফলে গাঁজন প্রক্রিয়ায় এতে কিছুটা অ্যালকোহল উৎপাদিত হয়, ফলে মধুভাত খাবার পর ঝিমুনি আসে। এই কারণে চট্টগ্রামে এর জনপ্রিয়তা রয়েছে। তবে ছয় থেকে আট ঘণ্টা বা অধিক সময় ধরে গাঁজন প্রক্রিয়ায় রাখা হলে এতে বিষক্রিয়া সৃষ্টি হয় যা শরীরের জন্য ক্ষতিকর।

উপকরণ
মধুভাত তৈরির বিভিন্ন উপাদানের মধ্যে প্রধান উপকরণ হলো বিনি বা বিন্নি চাল (কালিজিরা চাল নামেও পরিচিত) এবং জালা চালের গুঁড়া। জালা চাল এক ধরনের চাল যা অঙ্কুরিত বা বীজ ধানের থেকে পাওয়া যায় এবং এই চাল সাধারণত মিষ্টি হয়ে থাকে। অন্যান্য উপাদানের মধ্যে রয়েছে নারিকেল, দুধ, চিনি এবং লবণ।

রীতি
চট্টগ্রামে সাধারণত বিভিন্ন উৎসব আয়োজনের অংশ হিসেবে মধুভাত তৈরি করা হয়। ঐতিহ্যগতভাবে মেয়েদের শ্বশুরবাড়িতে আশ্বিন-কার্তিক মাসে কলসি করে মধুভাত পাঠানোর রেওয়াজ রয়েছে।

আরো দেখুন
 পায়েস

তথ্যসূত্র

বহিঃসংযোগ

চাঁটগাঁইয়া রন্ধনশৈলী
বাংলাদেশী চালের পদ
তাপস ঘোষ

তাপস ঘোষ (জন্ম: ১১ আগস্ট ১৯৯১) একজন বাংলাদেশী ক্রিকেটার। তিনি একজন বাঁহাতি ব্যাটসম্যান এবং বাম-হাত অর্থোডক্স স্পিন বোলার । তিনি দেশের হয়ে আন্ডার ১৯ টেস্ট এবং একদিনের আন্তর্জাতিক ম্যাচও খেলেছেন।

তথ্যসূত্র 

খুলনা বিভাগের ক্রিকেটার
খুলনা বিভাগ থেকে আগত ক্রিকেটার
বাংলাদেশ দক্ষিণাঞ্চলের ক্রিকেটার
কলাবাগান ক্রীড়া চক্রের ক্রিকেটার
আবাহনী লিমিটেডের ক্রিকেটার
কলাবাগান ক্রিকেট একাডেমির ক্রিকেটার
জীবিত ব্যক্তি
রংপুর রাইডার্সের ক্রিকেটার
বরিশাল বিভাগের ক্রিকেটার
সিলেট বিভাগের ক্রিকেটার
বাংলাদেশী ক্রিকেটার
বাংলাদেশী হিন্দু
১৯৯১-এ জন্ম
সাতক্ষীরা জেলার ব্যক্তি
২১শ শতাব্দীর বাংলাদেশী পুরুষ ক্রীড়াবিদ
শ্রী শ্রী মেহার কালীবাড়ী

মেহার কালী বাড়ী বাংলাদেশের চাঁদপুর জেলার শাহরাস্তি উপজেলা শহরের মেহার এলাকায় অবস্থিত একটি কালী মন্দির। মহাত্মা সর্ব্বানন্দ ঠাকুর এখানে সিদ্ধিলাভ করেছিলেন এবং সে সময় থেকে এটি সিদ্ধ পীঠ বলে অভিহিত হয়ে আসছে।

ইতিহাস 
লোক মুখে শুনা সনাতন ধর্মালম্বীদের বিশ্বের অদ্বিতীয় দশমহাবিদ্যা সিদ্ধ পীঠস্থান ও তীর্থস্থান হিসেবে পরিচিত চাঁদপুর জেলার শাহরাস্তি উপজেলার শ্রীশ্রী মেহেরেশ্বরী কালীবাড়ী। জানা যায়, প্রায় সাড়ে ৭শত বছরের ইতিহাস নিয়ে এ স্থানটি ঐতিহ্যবহন করে আসছে। বর্তমানে মেহার কালিবাড়িতে সেই সাড়ে ৭শত বছরের জীনবৃক্ষটির অংশ বিশেষ আজও কালের স্বাক্ষী হয়ে দাঁড়িয়ে আছে।

পূজা অর্চনা 
বর্তমানে কষ্টিপাথরের দশমহাবিদ্যা দেবীর মুর্ত্তি বিদ্যমান, এছাড়াও একটি শিব মন্দির, রাধামাধব মন্দির ও হরিসভা বিদ্যমান।  এখানে কালীপূজা, পৌষ সংক্রান্তি মেলা ও দীপাবলি অনুষ্ঠিত হয়ে থাকে।

তথ্যসূত্র

কালী মন্দির
চাঁদপুর জেলার হিন্দু মন্দির
লেবুতলা ইউনিয়ন, মনোহরদী

১ নং লেবুতলা  ইউনিয়ন বাংলাদেশের নরসিংদী জেলার মনোহরদী উপজেলার অন্তর্গত একটি ইউনিয়ন। লেবুতলা গ্রামের নামানুসারে এই ইউনিয়নের নামকরণ করা হয়েছে। এই ইউনিয়নে মোট নারী পুরুষ মিলে ১৪,৪৯৭ জন ভোটার রয়েছেন। ইউনিয়নটি ১৯৬৭ সালে প্রতিষ্ঠিত হয়। এই ইউনিয়নে মোট ১৮টি গ্রাম এবং মোটখানা ৪,১৪১ টি।

অবস্থান ও সীমানা

উত্তর দিকে ব্রহ্মপুত্র নদ, দক্ষিণে চন্দনবাড়ি ইউ.পি, পূর্বে চালাকচর ইউ.পি, পশ্চিম দিকে ব্রহ্মপুত্র নদ ও বারিষাব ইউনিয়ন অবস্থিত।

ইতিহাস
লেবুতলা ইউনিয়নের প্রথম চেয়ারম্যান জনাব শামসুদ্দিন ভূইয়া।

কৃষি জমি  
আবাদী জমির পরিমাণ: কৃষি ১৩.৬১ একর।
অনাবাদী জমির পরিমাণ: অকৃষি ৫.৮১ একর।

যোগাযোগ

নরসিংদী জেলা শহর হইতে বাস ও সিএনজি যোগে প্রায় ৩৩ কিলোমিটার। মনোহরদী উপজেলা হইতে ৭ কিলোমিটার রাস্তা। ইউ.পির আয়তনে পাকা রাস্তা ৮৫% কাঁচা রাস্তা ১৫%।

দর্শনীয় স্থান

নরেন্দ্রপুর পুরাতন বাবুর বাড়ি।

প্রশাসনিক অঞ্চল
গ্রাম ভিত্তিক লোক সংখ্যা :-

শিক্ষা প্রতিষ্ঠান

প্রাথমিক শিক্ষা প্রতিষ্ঠান

 ১. এল.কে.ইউনিয়ন সরকারি প্রাথমিক বিদ্যালয়
 ২. ধরাবান্দা সরকারি প্রাথমিক বিদ্যালয়
 ৩. চক তাতারদি সরকারি প্রাথমিক বিদ্যালয়
 ৪. নোয়াকান্দি সরকারি প্রাথমিক বিদ্যালয়
 ৫. দাইড়ের পাড় সরকারি প্রাথমিক বিদ্যালয়
 ৬. চকতাতারদী বালিকা সরকারি প্রাথমিক বিদ্যালয়
 ৭. লেবুতলা সরকারি প্রাথমিক বিদ্যালয়
 ৮. তারাকান্দি সরকারি প্রাথমিক বিদ্যালয়
 ৯. গাংকুলকান্দি সরকারি প্রাথমিক বিদ্যালয়

কিন্টারগার্ডেন
১.মেধাবিকাশ কিন্টারগার্ডেন

মাধ্যমিক বিদ্যালয় 

১. লেবুতলা উচ্চ বিদ্যালয়
২. তারাকান্দি উচ্চ বিদ্যালয়
৩. নোয়াকান্দি উচ্চ বিদ্যালয়

মাদ্রাসা

১. ধরাবান্দা ফাজিল মাদ্রাসা (১১২৬৩০)
২. শেখেরগাঁও জে. ইউ. ফাজিল মাদ্রাসা (১১২৬৩২)
৩. চকতাতারদী মৃর্ধাবাড়ী বালিকা আলিম মাদ্রাসা (১১২৬৪৬)
৪. তারাকান্দি টি.কিউ.এ.এইচ. বালিকা দাখিল মাদ্রাসা (১১২৬৩৮)

স্বাস্থ্য সেবা কেন্দ্র সমূহ: 
লেবুতলা ইউনিয়নে ৩ টি কমিউনিটি ক্লিনিক রয়েছে।
১.লেবুতলা কমিউনিটি ক্লিনিক
২.চকতাতারদী কমিউনিটি ক্লিনিক
৩.ধরাবান্দা কমিউনিটি ক্লিনিক

নদনদী
এই ইউনিয়নে ব্রহ্মপুত্র নদী রয়েছে। ব্রহ্মপুত্র-নদী -যা নরদিংদী কিশোরগঞ্জ জেলাকে পৃথক করেছে।  

ব্রহ্মপুত্র-নদী যা নরসিংদী ও গাজীপুর জেলাকে পৃথক করেছে।

বর্তমান পরিষদ 
 বর্তমান চেয়ারম্যান: জাকির হোসেন আকন্দ
বর্তমান ইউপি সচিব:

তথ্যসূত্র

মনোহরদী উপজেলার ইউনিয়ন
আবদুল হাফিজ খান

আবদুল হাফিজ খান হলেন একজন ভারতীয় রাজনীতিবিদ, যিনি ওয়াইএসআর কংগ্রেস পার্টির রাজনীতির সাথে যুক্ত। ২০১৯ সাল থেকে তিনি অন্ধ্রপ্রদেশ বিধানসভায় কুর্নুল বিধানসভা কেন্দ্রের বিধায়ক হিসেবে দায়িত্ব পালন করছেন।

তথ্যসূত্র 

জীবিত ব্যক্তি
ভারতীয় রাজনীতিবিদ
ওয়াইএসআর কংগ্রেস পার্টির রাজনীতিবিদ
অন্ধ্রপ্রদেশ বিধানসভার সদস্য ২০১৯-২০২৪